250 ኢትዮጵያዊን ከኩዌት ተመለሱ
አዲስ አበባ፣ ሰኔ 4፣ 2012 (ኤፍ.ቢ.ሲ) 250 ኢትዮጵያዊያን ዜጎች በዛሬው እለት ከኩዌት ወደ ኢትዮጵያ ተመልሰዋል። ኢትዮጵያውያኑ አዲስ አበባ ቦሌ ዓለም አቀፍ አውሮፕላን ማረፊያ ሲደርሱ ከውጭ ጉዳይ እና ከሰራተኛና ማህበራዊ ጉዳይ ሚኒስቴር ተወካዮች ተገኝተው አቀባበል ማድረጋቸውን የውጭ ጉዳይ ሚኒስቴር ቃል አቀባይ ጽህፈት ቤት መረጃ ያመለክታል። ባሳለፍነው ማክሰኞ ሰኔ 2 2012 ዓ.ም 259 ኢትዮጵያውያን ከኩዌት ወደ ሀገራቸው መመለሳቸው የሚታወስ ሲሆን፥ ቁጥራቸው ወደ 1 ሺህ የሚጠጉ ኢትዮጵያውያን በያዝነው ሳምንት ከኩዌት እንደሚመለሱ ይጠበቃል። በዛሬው እለት ከኩዌት የተመለሱት ኢትዮጵያውያኑ በተዘጋጀው የለይቶ ማቆያ ቦታ ቆይታቸውን ካጠናቀቁ በኋላ ወደ ቤተሰቦቸቸው የሚቀላቀሉ ይሆናል።  የዜና ሰዓት ሳይጠብቁ የፋና ብሮድካስቲንግ ኮርፖሬትን ትኩስ እና ሰበር ዜናዎችን በፍጥነት በአጭር የፅሁፍ መልዕክት መልክ በስልክዎ ላይ እንዲደርስዎ ወደ 8111 OK ብለው ይላኩ።